Ինդիանապոլիսի մանկական թանգարան

**Ինդիանապոլիսի մանկական թանգարան** (), աշխարհի ամենամեծ մանկական թանգարանը, որը գտնվում է ԱՄՆ Ինդիանա նահանգի Ինդիանապոլիս քաղաքում։ Թանգարանը Ամերիկյան թանգարանների միության անդամ է։ Թանգարանի տարածքը կազմում է 43, 933.85 մ2, ունի 5 հարկ, տարեկան այցելուների թիվը կազմում է 1 000 000 մարդ։ Հավաքածուի շուրջ 120, 000 նմուշները բաժանվում են երեք մասերի՝ Ամերիկյան հավաքածու, Համաշխարհային մշակութային հավաքածու, Բնության համաշխարհային հավաքածու։ Ցուցանմուշների թվում են մեզոզոյան դարաշրջանի դինոզավրերի բնական միջավայր, կառուսել, շոգեքարշ։ Թանգարանի ուշադրության կենտրոնում է ընտանեկան ուսուցումը. ցուցադրությունների մեծ մասը ինտերակտիվ են, երեխաներին և ընտանիքի անդամներին հնարավորություն են տալիս ակտիվորեն մասնակցելու գործունեություններում։

Թանգարանը հիմնադրվել է 1925 թվականին Մարի Ստյուարտ Քերիի կողմից Ինդիանապոլիսի քաղաքացիական առաջնորդների և կազմակերպությունների աջակցությամբ։ Այն համարվում է աշխարհի 4-րդ ամենահին նմաօրինակ կառույցը։ Թանգարանը ներկայիս վայրում տեղակայվել է 1946 թվականից, ներկայիս շենքը կառուցվել է 1976 թվականին։ Յուրաքանչյուր տարի թանգարանում տեղի են ունենում հազարավոր միջոցառումներ, ներառյալ Լիլի թատրոնի ներկայացումները, դասընթացներ, սեմինարներ դպրոցականների համար, շրջիկ ցուցադրություններ և դրամահավաք միջոցառումներ։ 2008 թվականին թանգարանի բյուջեն կազմել է $28.7 միլիոն, ունեցել է 400 աշխատակից և 1500 կամավոր։
[մինի|ձախից|[Ջիմի Ուելսը և Թանգարանի տեխնոլոգիական տնօրեն Դավիթ Դոնալդսոնը դիտարկում են առաստաղի Դեյլ Չիհուլի ստեղծած ապակե հրավառությունը]]

## Պատմություն
Ինդիանապոլիսի մանկական թանգարանը հիմնադրվել է 1925 թվականին Ստյուարտ Քերի ապակու գործարանի սեփականատեր Մարի Ստյուարտ Քերիի կողմից։ Թանգարան ստեղծելու գաղափարը նրա մոտ հղացավ 1924 թվականին Բրուքլինի մանկական թանգարան կատարած այցից հետո։ Քերին նախաձեռնեց թանգարանի ստեղծումը՝ ներգրավելով Ինդիանապոլիսի տեղական քաղաքացիական առաջնորդներին և Առաջադիմական ուսուցիչների ընկերակցությանը։ Թանգարանը բացվեց Propylaeums ակումբին պատկանող ավտոտնակային համալիրում։ Թանգարանի կառավարման համար ստեղծվեց հոգաբարձուների խորհուրդ և Քերին ընտրվեց առաջին տնօրեն։ Սկզբնական ցուցահանդեսներն ստեղծվում, նվիրաբերվում էին դպրոցականների կողմից։ 1926 թվականին Քերին թանգարանը տեղափոխեց Մերիդյան փողոցի իր առանձնատուն։ Նույն տարում Արթուր Քարը նշանակվեց առաջին համդրող։ Կազմակերպվեցին առաջին մշտական ծովային, ճապոնական, հնագիտական, շրջակա միջավայրի առնչվող ցուցահանդեսները։ 1940 թվականին թանգարանի անձնակազմը համալրվեց, և Քերիի մահից հետո 1938 թվականին տնօրեն դարձավ Քարը։ Թանգարանն սկսեց միջոցառումներ անցկացնել դպրոցականների համար՝ կազմակերպելով շրջայցեր թանգարանում, ինչպես նաև ցուցանմուշների շրջիկ ցուցահանդեսներ դպրոցներում։
thumb|Թանգարանի նախասրահ
thumb|Մաստոդոնի գանգը<br>Թանգարանը թույլատրում է երեխաներին շոշափել թանգարանային նմուշները, ինչպես նաև այս գանգը
1942 թվականին Քարին փոխարինեց Գրեյս Գոլդենը, ով քայլեր ձեռնարկեց ընդլայնելու թանգարանը, ինչպես նաև իրականացրեց մի շարք կարևոր համագործակցություններ, այդ թվում և այլ թանգարանների հետ։

1964 թվականին Գոլդենին փոխարինեց Միլդրեդ Կոմպտոնը, ով ղեկավարեց թանգարանը մինչև 1982 թվականը։ Նա ստեղծեց առաջին երկարաժամկետ ֆինանսական ծրագրերը, կազմակերպեց ընտրարշավներ նվիրատվությունների և թանգարանի հաճախելիության բարձրացման համար։ Նրա օրոք ձեռք բերվեցին նոր մշտական ցուցադրություններ, ներառյալ ֆիզիկայի պատկերասրահը (1967), Reuben Wells Steam Engine (1968), Model Train Gallery (1970):

1973 թվականին կազմակերպված դրամահավաքի շնորհիվ ($ 8.7 միլիոն) կառուցվեց թանգարանի ներկայիս շենքը՝ նոր հնարավորություններով։

1992 թվականին թանգարանն իրականացրել է 4, 000 ծրագիր, տարեկան այցելուների թիվը կազմել է 835, 000 մարդ, ունեցել է 165 ամբողջ դրույքով և 227 կես դրույքով աշխատակիցներ, 850 կամավորներ։ 1992 թվականի եկամուտները կազմել են $12.4 միլիոն։

1996 թվականին թանգարանին կից կառուցվեց CineDome 310 տեղանոց մեծամասշտաբ թատրոնը, 2004 թվականին թանգարանն ավելացրեց 950 ավտոտնակային տարածքներ, իսկ CineDome-ը վերածվեց Dinosphere: 2009 թվականին նախասրահը ընդարձակվեց՝ կազմելով 43, 930 մ2:

1999 թվականից թանգարանը ղեկավարում է Ջեֆրի Հ. Փաթչենը։

## Պատկերասրահ

Childrens museum big bird.jpg
Dayofthedeadfigurinesband.jpg
Indy playcar (331245590).jpg
Spacesuit.jpg
TCMI dschwen temp 8.jpg
Dracorex 1.jpg
Dracorex 2.jpg
The Childrens Museum of Indianapolis - Marklin toy ship.jpg
Reuben Wells 1.jpg
TCMI Creative Playthings Ferris Wheel.jpg
TCMI Creative Playthings Topple Tower.jpg
TCMI Family figures.jpg
The Childrens Museum of Indianapolis - Rocking Horse.jpg
The Childrens Museum of Indianapolis - Sled.jpg
The Childrens Museum of Indianapolis - Checkers.jpg
TCMI Doll Chair 2.jpg
TCMI Moo-oo Cow 2.jpg
The Childrens Museum of Indianapolis - Accordion.jpg
The Childrens Museum of Indianapolis - B&O No 5 Electric Loco.jpg
The Childrens Museum of Indianapolis - Doll representing man from Switzerland.jpg
The Childrens Museum of Indianapolis - Folding bicycle - overall.jpg
The Childrens Museum of Indianapolis - Interurban 2115.jpg
The Childrens Museum of Indianapolis - Kit Cat Klock.jpg
The Childrens Museum of Indianapolis - Marklin Carousel.jpg
The Childrens Museum of Indianapolis - Sandbox and Beach Toys.jpg
The Childrens Museum of Indianapolis - Titano accordion.jpg
The Childrens Museum of Indianapolis - Toy Jaguar sports car.jpg
The Childrens Museum of Indianapolis - Toy stove.jpg
The Childrens Museum of Indianapolis - Typewriter.jpg
Miss Shimane 1.jpg
The Childrens Museum of Indianapolis - Friden model 132 calculator.jpg
The Childrens Museum of Indianapolis - Plains headdress with trailer - overall.jpg
The Childrens Museum of Indianapolis - Nayarit tomb figure.jpg


## Ծանոթագրություններ

## Արտաքին հղումներ
*Թանգարանի պաշտոնական կայքը
*Առցանց հավաքածու 

Կատեգորիա:1925 հիմնադրումներ ԱՄՆ-ում
Կատեգորիա:1925 հիմնադրված թանգարաններ
Կատեգորիա:ԱՄՆ-ի թանգարաններ
Կատեգորիա:Մանկական թանգարաններ